CELEX: 32020X1113(01)
Language: el
Date: 2020-09-16 00:00:00
Title: Απόφαση (ΕΕ) 2020/1689 της Ευρωπαϊκής Αρχής Κινητών Αξιών και Αγορών της 16ης Σεπτεμβρίου 2020 να ανανεώσει την προσωρινή απαίτηση από τα φυσικά ή νομικά πρόσωπα που έχουν καθαρές αρνητικές θέσεις να μειώσουν τα όρια γνωστοποίησης των καθαρών αρνητικών θέσεων σε σχέση με το εκδοθέν μετοχικό κεφάλαιο εταιρειών που διαθέτουν μετοχές εισηγμένες προς διαπραγμάτευση σε ρυθμιζόμενη αγορά πάνω από ένα ορισμένο όριο για σκοπούς γνωστοποίησης προς τις αρμόδιες αρχές σύμφωνα με το άρθρο 28 παράγραφος 1 στοιχείο α) του κανονισμού (ΕΕ) αριθ. 236/2012 του Ευρωπαϊκού Κοινοβουλίου και του Συμβουλίου

13.11.2020   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 379/60
               
            
         ΑΠΟΦΑΣΗ (ΕΕ) 2020/1689 ΤΗΣ ΕΥΡΩΠΑΪΚΗΣ ΑΡΧΗΣ ΚΙΝΗΤΩΝ ΑΞΙΩΝ ΚΑΙ ΑΓΟΡΩΝ
         της 16ης Σεπτεμβρίου 2020
         να ανανεώσει την προσωρινή απαίτηση από τα φυσικά ή νομικά πρόσωπα που έχουν καθαρές αρνητικές θέσεις να μειώσουν τα όρια γνωστοποίησης των καθαρών αρνητικών θέσεων σε σχέση με το εκδοθέν μετοχικό κεφάλαιο εταιρειών που διαθέτουν μετοχές εισηγμένες προς διαπραγμάτευση σε ρυθμιζόμενη αγορά πάνω από ένα ορισμένο όριο για σκοπούς γνωστοποίησης προς τις αρμόδιες αρχές σύμφωνα με το άρθρο 28 παράγραφος 1 στοιχείο α) του κανονισμού (ΕΕ) αριθ. 236/2012 του Ευρωπαϊκού Κοινοβουλίου και του Συμβουλίου
         ΤΟ ΣΥΜΒΟΥΛΙΟ ΕΠΟΠΤΩΝ ΤΗΣ ΕΥΡΩΠΑΪΚΗΣ ΑΡΧΗΣ ΚΙΝΗΤΩΝ ΑΞΙΩΝ ΚΑΙ ΑΓΟΡΩΝ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τη συμφωνία για τον Ευρωπαϊκό Οικονομικό Χώρο, και ιδίως το παράρτημα IX,
         Έχοντας υπόψη τον κανονισμό (ΕΕ) αριθ. 1095/2010 του Ευρωπαϊκού Κοινοβουλίου και του Συμβουλίου, της 24ης Νοεμβρίου 2010, σχετικά με τη σύσταση Ευρωπαϊκής Εποπτικής Αρχής (Ευρωπαϊκή Αρχή Κινητών Αξιών και Αγορών), την τροποποίηση της απόφασης αριθ. 716/2009/ΕΚ και την κατάργηση της απόφασης 2009/77/ΕΚ της Επιτροπής (1), και ειδικότερα το άρθρο 9 παράγραφος 5, το άρθρο 43 παράγραφος 1 και το άρθρο 44 παράγραφος 1,
         Έχοντας υπόψη τον κανονισμό (ΕΕ) αριθ. 236/2012 του Ευρωπαϊκού Κοινοβουλίου και του Συμβουλίου, της 14ης Μαρτίου 2012, για τις ανοικτές πωλήσεις και ορισμένες πτυχές των συμβολαίων ανταλλαγής πιστωτικής αθέτησης (2), και ειδικότερα το άρθρο 28 παράγραφος 1,
         Έχοντας υπόψη τον κατ’ εξουσιοδότηση κανονισμό (EE) αριθ. 918/2012 της Επιτροπής, της 5ης Ιουλίου 2012, περί συμπληρώσεως του κανονισμού (ΕΕ) αριθ. 236/2012 του Ευρωπαϊκού Κοινοβουλίου και του Συμβουλίου για τις ανοικτές πωλήσεις και ορισμένες πτυχές των συμβολαίων ανταλλαγής πιστωτικής αθέτησης όσον αφορά τους ορισμούς, τον υπολογισμό των καθαρών αρνητικών θέσεων, τις καλυμμένες συμβάσεις αντιστάθμισης κρατικού πιστωτικού κινδύνου, τα όρια γνωστοποίησης, τα όρια ρευστότητας για την αναστολή των περιορισμών, τις σημαντικές πτώσεις στην αξία των χρηματοπιστωτικών μέσων και τα ανεπιθύμητα συμβάντα (3), και ειδικότερα το άρθρο 24,
         Έχοντας υπόψη την απόφαση (ΕΕ) 2020/525 της Ευρωπαϊκής Αρχής Κινητών Αξιών και Αγορών, της 16ης Μαρτίου 2020, να απαιτήσει από τα φυσικά ή νομικά πρόσωπα που έχουν καθαρές αρνητικές θέσεις να μειώσουν προσωρινά τα όρια γνωστοποίησης των καθαρών αρνητικών θέσεων σε σχέση με το εκδοθέν μετοχικό κεφάλαιο εταιρειών που διαθέτουν μετοχές εισηγμένες προς διαπραγμάτευση σε ρυθμιζόμενη αγορά πάνω από ένα ορισμένο όριο για σκοπούς γνωστοποίησης προς τις αρμόδιες αρχές σύμφωνα με το άρθρο 28 παράγραφος 1 στοιχείο α) του κανονισμού (ΕΕ) αριθ. 236/2012 του Ευρωπαϊκού Κοινοβουλίου και του Συμβουλίου (4),
         Έχοντας υπόψη την απόφαση (ΕΕ) 2020/1123 της Ευρωπαϊκής Αρχής Κινητών Αξιών και Αγορών, της 10ης Ιουνίου 2020, να ανανεώσει την προσωρινή απαίτηση από τα φυσικά ή νομικά πρόσωπα που έχουν καθαρές αρνητικές θέσεις να μειώσουν τα όρια γνωστοποίησης των καθαρών αρνητικών θέσεων σε σχέση με το εκδοθέν μετοχικό κεφάλαιο εταιρειών που διαθέτουν μετοχές εισηγμένες προς διαπραγμάτευση σε ρυθμιζόμενη αγορά πάνω από ένα ορισμένο όριο για σκοπούς γνωστοποίησης προς τις αρμόδιες αρχές σύμφωνα με το άρθρο 28 παράγραφος 1 στοιχείο α) του κανονισμού (ΕΕ) αριθ. 236/2012 του Ευρωπαϊκού Κοινοβουλίου και του Συμβουλίου (5),
         Εκτιμώντας τα ακόλουθα:
         1.   ΕΙΣΑΓΩΓΗ
         
         
                     (1)
                  
                  
                     Με την απόφαση (ΕΕ) 2020/525 η ESMA απαιτεί από τα φυσικά ή νομικά πρόσωπα που έχουν καθαρές αρνητικές θέσεις σε σχέση με το εκδοθέν μετοχικό κεφάλαιο εταιρειών που διαθέτουν μετοχές εισηγμένες προς διαπραγμάτευση σε ρυθμιζόμενη αγορά να γνωστοποιούν στις αρμόδιες αρχές λεπτομέρειες σχετικά με κάθε τέτοια θέση που αγγίζει, υπερβαίνει ή υπολείπεται του 0,1 % του εκδοθέντος μετοχικού κεφαλαίου σύμφωνα με το άρθρο 28 παράγραφος 1 στοιχείο α) του κανονισμού (ΕΕ) αριθ. 236/2012.
                  
               
                     (2)
                  
                  
                     Το μέτρο που επιβάλλεται με την απόφαση (ΕΕ) 2020/525 καλύπτει την ανάγκη των εθνικών αρμόδιων αρχών και να έχουν τη δυνατότητα να παρακολουθούν τις καθαρές αρνητικές θέσεις που έχουν συνάψει οι συμμετέχοντες στην αγορά σε σχέση με μετοχές που έχουν εισαχθεί προς διαπραγμάτευση σε ρυθμιζόμενη αγορά υπό το πρίσμα των εξαιρετικών περιστάσεων που επικρατούν στις χρηματοπιστωτικές αγορές.
                  
               
                     (3)
                  
                  
                     Με την απόφαση (ΕΕ) 2020/1123, η ESMA ανανέωσε την προσωρινή απαίτηση, καθώς, παρά τη μερική ανάκαμψη των χρηματοπιστωτικών αγορών της ΕΕ από τις απώλειες που καταγράφηκαν μετά την εκδήλωση της πανδημίας, οι προοπτικές για μελλοντική ανάκαμψη παρέμειναν αβέβαιες και οι απειλές για την εύρυθμη λειτουργία και την ακεραιότητα των χρηματοπιστωτικών αγορών καθώς και τη σταθερότητα του χρηματοπιστωτικού συστήματος εξακολουθούσαν να υφίστανται.
                  
               
                     (4)
                  
                  
                     Σύμφωνα με το άρθρο 28 παράγραφος 10 του κανονισμού (ΕΕ) αριθ. 236/2012, η ESMA πρέπει να επανεξετάζει το εν λόγω μέτρο σε κατάλληλα χρονικά διαστήματα και τουλάχιστον κάθε τρεις μήνες.
                  
               
                     (5)
                  
                  
                     Η ESMA διενήργησε την εν λόγω επανεξέταση βασιζόμενη σε ανάλυση των δεικτών επιδόσεων, μεταξύ των οποίων περιλαμβάνονταν οι τιμές, η μεταβλητότητα, τα περιθώρια των συμβολαίων ανταλλαγής κινδύνων πιστωτικής αθέτησης (CDS), καθώς και η εξέλιξη των καθαρών αρνητικών θέσεων, ιδίως εκείνων που κυμαίνονται μεταξύ 0,1 % και 0,2 %. Σύμφωνα με τη διενεργηθείσα ανάλυση, η ESMA έκρινε σκόπιμη την ανανέωση του μέτρου για ακόμα τρεις μήνες.
                  
               2.   ΔΥΝΑΤΟΤΗΤΑ ΤΟΥ ΜΕΤΡΟΥ ΝΑ ΑΝΤΙΜΕΤΩΠΙΣΕΙ ΤΙΣ ΣΧΕΤΙΚΕΣ ΑΠΕΙΛΕΣ ΚΑΙ ΔΙΑΣΥΝΟΡΙΑΚΕΣ ΕΠΙΠΤΩΣΕΙΣ [ΑΡΘΡΟ 28 ΠΑΡΑΓΡΑΦΟΣ 2 ΣΤΟΙΧΕΙΟ α) ΤΟΥ ΚΑΝΟΝΙΣΜΟΥ (ΕΕ) ΑΡΙΘ. 236/2012]
         
         α)   Απειλή για την εύρυθμη λειτουργία και την ακεραιότητα των χρηματοπιστωτικών αγορών
         
         
                     (6)
                  
                  
                     Η πανδημία COVID-19 εξακολουθεί να έχει αρνητικές επιπτώσεις στην πραγματική οικονομία, ενώ οι συνολικές προοπτικές για μελλοντική ανάκαμψη παραμένουν αβέβαιες, ιδίως δεδομένων των πρόσφατων εξελίξεων εντός και εκτός ΕΕ. Η ESMA σημειώνει ότι ο αριθμός των κρουσμάτων COVID-19 έχει αυξηθεί σημαντικά σε πολλές χώρες τις τελευταίες εβδομάδες, προκαλώντας ανησυχίες σχετικά με την πιθανότητα ένα δεύτερο κύμα λοιμώξεων COVID-19 να επιδεινώσει την αβεβαιότητα σε σχέση με τις μελλοντικές προοπτικές.
                  
               
                     (7)
                  
                  
                     Οι αγορές μετοχών στην ΕΕ, όπως αποδεικνύεται από τον δείκτη Eurostoxx 50, σημείωσαν απώλειες ύψους 14 % την περίοδο από τις 20 Φεβρουαρίου έως τις 3 Σεπτεμβρίου 2020, σε σχέση με τις απώλειες αξίας 13 % από τις 20 Φεβρουαρίου έως τις 4 Ιουνίου (Εικόνα 1). Υπήρξε σημαντική βελτίωση του δείκτη Eurostoxx 50 σε σχέση με τα επίπεδα που επιτεύχθηκαν τον Μάρτιο [όπου η πτώση ανήλθε περίπου στο 30 % σε σχέση με τον Φεβρουάριο του 2020, όπως αναφέρεται στην απόφαση (ΕΕ) 2020/525], χωρίς να υπάρξει ωστόσο ανάκαμψη στα επίπεδα προ COVID-19.
                  
               
                     (8)
                  
                  
                     Η μεταβλητότητα που μετράται από τον VSTOXX (6) παραμένει επίσης σχετικά αυξημένη σε σχέση με τον Φεβρουάριο 2020. Το επίπεδο που μετρήθηκε τον Σεπτέμβριο (+ 15 %) είναι ελαφρώς υψηλότερο από αυτό του Ιουνίου (+ 13 %). Το ίδιο ισχύει, σε ακόμη μεγαλύτερο βαθμό, για τον VIX (7) (+ 18 % τον Σεπτέμβριο έναντι + 9 % τον Ιούνιο) (Εικόνα 1 και Εικόνα 2).
                  
               
                     (9)
                  
                  
                     Το επίπεδο των συμβολαίων ανταλλαγής κινδύνων πιστωτικής αθέτησης (CDS) έχει σημειώσει μείωση μεταξύ 17 % και 28 % από τις 4 Ιουνίου έως τις 3 Σεπτεμβρίου (Εικόνα 1). Ωστόσο, για να κατανοήσουμε καλύτερα την ενημερωτική ισχύ των CDS αυτή τη στιγμή, τα δεδομένα πρέπει να αξιολογηθούν στο πλαίσιο της απόφασης της Ευρωπαϊκής Κεντρικής Τράπεζας (ΕΚΤ) σχετικά με το έκτακτο πρόγραμμα αγοράς στοιχείων ενεργητικού λόγω πανδημίας (PEPP). Από τις αρχές Μαρτίου, τα περιθώρια CDS άρχισαν να είναι εξαιρετικά ασταθή και ενδεικτικά της ύπαρξης υψηλού χρηματοπιστωτικού κινδύνου. Η ανανέωση από την ESMA της απόφασης (ΕΕ) 2020/525 βάσει των στοιχείων που υπήρχαν έως τις 4 Ιουνίου στηρίχθηκε επίσης στο γεγονός ότι τα περιθώρια CDS ήταν υψηλά και ευμετάβλητα εκείνη την περίοδο και θεωρήθηκαν ως ένδειξη για την αντίληψη του κινδύνου στην αγορά.
                  
               
                     (10)
                  
                  
                     Ωστόσο, η αύξηση του PEPP κατά 600 δισεκατομμύρια EUR που αποφασίστηκε στις 4 Ιουνίου είχε ως αποτέλεσμα το συνολικό πακέτο νομισματικών κινήτρων που είχε αναγγείλει η ΕΚΤ να ανέλθει σε 1,35 τρισεκατομμύρια EUR, μειώνοντας την ενημερωτική αξία των περιθωρίων CDS σε σχέση με την αντίληψη του κινδύνου στην αγορά.
                  
               
                     (11)
                  
                  
                     Ανάλογες σκέψεις μπορούν να διατυπωθούν σε σχέση με την ενημερωτική αξία των αγορών κρατικών χρεογράφων, οι οποίες, όπως στην περίπτωση των περιθωρίων CDS, επηρεάζονται από τη νομισματική πολιτική των κεντρικών τραπεζών. Όπως φαίνεται στην Εικόνα 1, οι αποδόσεις των δεκαετών κρατικών ομολόγων των DE, FR, GB και IT δείχνουν μείωση σε σχέση με τα επίπεδα του Ιουνίου με μέσο όρο τις 22 μονάδες βάσης.
                  
               
                     (12)
                  
                  
                     Κατά συνέπεια, η ESMA εκτιμά ότι η εξέλιξη των χρηματιστηριακών αγορών, η οποία επηρεάζεται σημαντικά λιγότερο από τη νομισματική πολιτική των κεντρικών τραπεζών, θα πρέπει να παρέχει καλύτερες πληροφορίες για το τρέχον επίπεδο κινδύνου στις χρηματοπιστωτικές αγορές της ΕΕ.
                  
               
                     (13)
                  
                  
                     Όπως και ο δείκτης Eurostoxx 50, έτσι και ο STOXX EUROPE 800, εξαιρουμένου του δείκτη της Ελβετίας, σημειώνει απώλειες περίπου 17 % από τις 20 Φεβρουαρίου 2020, ενώ σημειώθηκε πτώση της τάξεως του 16 % τον Ιούνιο. Ο δείκτης STOXX Europe Total Market Banks (βλέπε European banks) έχει μειωθεί κατά 37 % από τον Φεβρουάριο, ενώ τον Ιούνιο η απώλεια ανήλθε περίπου στο 30 %.
                  
               
                     (14)
                  
                  
                     Όπως αναφέρεται στην έκθεση αριθ. 2 της ESMA του Σεπτεμβρίου του 2020 σχετικά με τις τάσεις, τους κινδύνους και τα τρωτά σημεία (έκθεση TRV) το 2ο τρίμηνο του 2020, υπήρχαν ενδείξεις για διαφοροποίηση μεταξύ των τομέων, η οποία επηρέασε συγκεκριμένα τα πιστωτικά ιδρύματα. Από τα τέλη Ιουνίου, οι δείκτες των αεροπορικών εταιρειών και του τραπεζικού τομέα της ΕΕ ήταν ακόμη στο 36 % και στο 30 %, αντίστοιχα, κάτω από τα επίπεδα των αρχών Ιανουαρίου. Επιπλέον, η Εικόνα 3 δείχνει ότι ο τραπεζικός και ο ασφαλιστικός τομέας ήταν αρκετά σταθεροί από τον Ιούνιο, αλλά οι επιδόσεις από τις 20 Φεβρουαρίου έως τις 3 Σεπτεμβρίου, σε σχέση με εκείνες από τις 20 Φεβρουαρίου έως τις 4 Ιουνίου, παρουσιάζουν επιδείνωση: -38 % έναντι -33 % για τον τραπεζικό τομέα και -21 % έναντι -20 % για τον ασφαλιστικό τομέα. Αντίθετα, η απόδοση των μη χρηματοπιστωτικών (8) τομέων βελτιώθηκε σε μικρό βαθμό: -9 % έναντι -11 %.
                  
               
                     (15)
                  
                  
                     Η ανάκαμψη των τιμών ορισμένων τομέων σημειώθηκε στο πλαίσιο του περαιτέρω επιδεινούμενου μακροοικονομικού περιβάλλοντος και της βαθιάς και παγκόσμιας συγχρονισμένης ύφεσης. Όπως αναφέρεται στην έκθεση TRV, η τρέχουσα φαινομενική αποσύνδεση των επιδόσεων της χρηματοπιστωτικής αγοράς από την υποκείμενη οικονομική δραστηριότητα εγείρει ένα ερώτημα σχετικά με τη διατήρηση της ανάκαμψης της αγοράς στο μέλλον.
                  
               
                     (16)
                  
                  
                     Λαμβάνοντας υπόψη το συνολικό εθνικό ή ενωσιακό επίπεδο, η ανάκαμψη των τιμών δεν φαίνεται να έχει υλοποιηθεί: Η Εικόνα 5 δείχνει ότι οι μειώσεις τιμών είναι ευρέως διαδεδομένες σε ολόκληρη την Ένωση. Από τον Ιούνιο έως τον Σεπτέμβριο δεν υπήρξαν σημαντικές βελτιώσεις και η απόδοση των δεικτών μετοχών για 22 αγορές της ΕΕ δείχνει ότι η πτώση από τις 20 Φεβρουαρίου έως τις 3 Σεπτεμβρίου ήταν χειρότερη από την πτώση από τις 20 Φεβρουαρίου έως τις 4 Ιουνίου. Επιπλέον, τα χρηματιστήρια 25 χωρών, σε σύγκριση με 24 τον Ιούνιο, σημείωσαν απώλειες τουλάχιστον του 10 % της αξίας τους συγκρίνοντας τις τιμές της 3ης Σεπτεμβρίου με εκείνες της 20ής Φεβρουαρίου 2020. Κατά την ίδια περίοδο, οι τιμές των μετοχών των ευρωπαϊκών πιστωτικών ιδρυμάτων σημείωσαν απώλειες μεταξύ 10 % και 59 %, σε σχέση με τις απώλειες αξίας μεταξύ 9 % και 48 % που καταγράφηκαν την περίοδο από τον Φεβρουάριο έως τον Ιούνιο.
                  
               
                     (17)
                  
                  
                     Το ποσοστό των μετοχών με καθαρή αρνητική θέση μεταξύ 0,1 % και 0,2 % αυξήθηκε σταθερά κατά την περίοδο από τις 16 Μαρτίου έως 11 Ιουνίου 2020 και στη συνέχεια παρέμεινε σταθερό έως τις 4 Σεπτεμβρίου 2020 (9) με μέσο όρο 13 % επί των συνολικών καθαρών αρνητικών θέσεων (Εικόνα 6). Επιπλέον, το χαμηλότερο όριο αναφοράς έδειξε ότι, σε ορισμένες χώρες, οι καθαρές αρνητικές θέσεις μεταξύ 0,1 % και 0,2 % αντιπροσώπευαν περίπου το 50 % των συνολικών αναφερόμενων θέσεων. Εν κατακλείδι, το ποσοστό των καθαρών αρνητικών θέσεων μεταξύ 0,1 % και 0,2 %, το οποίο έπρεπε να αναφερθεί λόγω του προσωρινού κατώτατου ορίου γνωστοποίησης, παραμένει ένα σχετικό τμήμα των συνολικών καθαρών αρνητικών θέσεων και έχει ισχυρή ενημερωτική αξία για τις ρυθμιστικές αρχές στο τρέχον πλαίσιο.
                  
               
                     (18)
                  
                  
                     Συνολικά, οι σημαντικές μειώσεις τιμών σε βασικούς τομείς, η σχετικά υψηλή μεταβλητότητα, η πιθανή αποσύνδεση της απόδοσης της χρηματοπιστωτικής αγοράς και της υποκείμενης οικονομικής δραστηριότητας και το σταθερά υψηλό επίπεδο καθαρών αρνητικών θέσεων, σε συνδυασμό με την αβεβαιότητα σχετικά με την εξέλιξη της πανδημίας COVID-19 και τις επιπτώσεις της στην πραγματική οικονομία, δείχνουν ότι οι χρηματοπιστωτικές αγορές της ΕΕ παραμένουν σε ευάλωτη κατάσταση. Όταν επικρατούν τέτοιες καταστάσεις, οι πιέσεις των ανοικτών πωλήσεων ενδέχεται να δρομολογήσουν ή να επιτείνουν αρνητικές εξελίξεις κατά τους προσεχείς μήνες, οι οποίες με τη σειρά τους ενδέχεται να επηρεάσουν αρνητικά την εμπιστοσύνη της αγοράς ή την ακεραιότητα του μηχανισμού καθορισμού των τιμών.
                  
               
                     (19)
                  
                  
                     Η ESMA θεωρεί, επομένως, ότι ο συνδυασμός των προαναφερόμενων περιστάσεων συνιστά σοβαρή απειλή για την εύρυθμη λειτουργία και την ακεραιότητα των χρηματοπιστωτικών αγορών.
                  
               β)   Απειλή για τη σταθερότητα του συνόλου ή μέρους του χρηματοπιστωτικού συστήματος στην Ένωση
         
         
                     (20)
                  
                  
                     Όπως εξήγησε η ΕΚΤ στην έκδοσή της με τίτλο «Financial Stability Review» (10), χρηματοπιστωτική σταθερότητα είναι μια κατάσταση στην οποία το χρηματοπιστωτικό σύστημα —το οποίο αποτελείται από τους φορείς χρηματοπιστωτικής διαμεσολάβησης, τις χρηματοπιστωτικές αγορές και τις υποδομές τους— είναι ικανό να αντεπεξέρχεται σε κλονισμούς και σε χρηματοπιστωτικές ανισορροπίες.
                  
               
                     (21)
                  
                  
                     Η πανδημία COVID-19 εξακολουθεί να έχει σοβαρές επιπτώσεις στην πραγματική οικονομία της Ένωσης. Όπως αναφέρεται στην έκθεση TRV της ESMA, παρά την ανάκαμψη της αγοράς, το περιβάλλον της αγοράς παραμένει ασταθές και η ESMA βλέπει στο μέλλον μια «παρατεταμένη περίοδο κινδύνου νέων – ενδεχομένως σημαντικών – διορθώσεων της αγοράς που θα απειλήσουν τόσο τους θεσμικούς όσο και τους ιδιώτες επενδυτές και […] εξαιρετικά σημαντικούς κινδύνους για το σύνολο του πεδίου αρμοδιοτήτων της ESMA» (11). Σε αυτό το πλαίσιο, η ESMA προειδοποίησε το κοινό για το ενδεχόμενο αποσύνδεσης των επιδόσεων της χρηματοπιστωτικής αγοράς και της υποκείμενης οικονομικής δραστηριότητας.
                  
               
                     (22)
                  
                  
                     Η ανωτέρω ενότητα 2.α περιέχει περαιτέρω πληροφορίες σχετικά με τις επιδόσεις των τραπεζικών, ασφαλιστικών τομέων και των χρηματοπιστωτικών αγορών.
                  
               
                     (23)
                  
                  
                     Οι εν λόγω εκτεταμένες μειώσεις τιμών έχουν θέσει την πλειονότητα των μετοχών της ΕΕ σε όλους τους τομείς σε μια κατάσταση αστάθειας, στην οποία τυχόν περαιτέρω πτώση των τιμών που δεν συνοδεύεται από πρόσθετες θεμελιώδεις πληροφορίες θα μπορούσε να έχει εξαιρετικά επιζήμιες συνέπειες.
                  
               
                     (24)
                  
                  
                     Στην ακόμα αβέβαιη κατάσταση, η ESMA θεωρεί ότι διάφοροι παράγοντες θα μπορούσαν να προκαλέσουν σημαντική πίεση για πωλήσεις και ασυνήθιστη μεταβλητότητα των τιμών των μετοχών. Στους παράγοντες αυτούς συμπεριλαμβάνονται η αύξηση του αριθμού των συμμετεχόντων στην αγορά που συνάπτουν ανοικτές πωλήσεις και η συσσώρευση σημαντικών καθαρών αρνητικών θέσεων.
                  
               
                     (25)
                  
                  
                     Ειδικότερα, η ESMA σημειώνει ότι δεν υπήρξε βελτίωση σε ό,τι αφορά τις σημαντικές απώλειες των πιστωτικών ιδρυμάτων από τις μεταβολές των τιμών των μετοχών που αποτελούσαν μία από τις παραμέτρους της απόφασης ανανέωσης που ελήφθη τον Ιούνιο. Αυτό δείχνει ότι τα πιστωτικά ιδρύματα, τα οποία σε ορισμένες περιπτώσεις είναι συστημικά σημαντικά, ενδέχεται να παραμένουν ευάλωτα έναντι των στρατηγικών ανοικτών πωλήσεων και της συσσώρευσης σημαντικών καθαρών αρνητικών θέσεων, ανεξαρτήτως του εάν οι εν λόγω στρατηγικές και θέσεις υποστηρίζονται από βασικές πληροφορίες.
                  
               
                     (26)
                  
                  
                     Εξακολουθεί να υφίσταται ο κίνδυνος η συσσώρευση στρατηγικών ανοικτών πωλήσεων και σημαντικών καθαρών αρνητικών θέσεων να προκαλέσει άτακτες καθοδικές τάσεις στις τιμές που θα πλήξουν ορισμένους εκδότες, οι οποίες δεν αποκλείεται να πλήξουν και άλλους εκδότες εντός του ίδιου κράτους μέλους ή σε ολόκληρη την ΕΕ, οι οποίες, με τη σειρά τους, θα θέσουν σε κίνδυνο το χρηματοπιστωτικό σύστημα ενός ή περισσότερων κρατών μελών.
                  
               
                     (27)
                  
                  
                     Παραμένοντας επιφυλακτική έναντι της παρατηρούμενης μερικής ανάκαμψης σε ορισμένους τομείς των ευρωπαϊκών χρηματοπιστωτικών αγορών, η ESMA θεωρεί ότι οι τρέχουσες συνθήκες της αγοράς εξακολουθούν να συνιστούν σοβαρή απειλή για τη σταθερότητα του χρηματοπιστωτικού συστήματος της Ένωσης.
                  
               
                     (28)
                  
                  
                     Εντός του ορίου των αρμοδιοτήτων της ESMA, η σκοπούμενη ανανέωση του μέτρου υποχρεώνει τα φυσικά ή νομικά πρόσωπα που κατέχουν καθαρή αρνητική θέση σε μετοχές που έχουν εισαχθεί προς διαπραγμάτευση σε ρυθμιζόμενη αγορά να ενημερώνουν τις εθνικές αρμόδιες αρχές όταν αυτές φτάνουν σε επίπεδα κατώτερα του ορίου που προβλέπεται στο άρθρο 5 του κανονισμού (ΕΕ) αριθ. 236/2012.
                  
               
                     (29)
                  
                  
                     Η ανανέωση του εν λόγω μέτρου διατηρεί τη βελτιωμένη ικανότητα των εθνικών αρμόδιων αρχών και της ESMA να αξιολογούν με τη δέουσα επάρκεια την εν εξελίξει κατάσταση, να διακρίνουν μεταξύ των κινήσεων της αγοράς που οφείλονται σε ουσιαστικές πληροφορίες και εκείνων που ενδέχεται να δρομολογούνται ή να επιτείνονται από ανοικτές πωλήσεις, καθώς και να αντιδρούν στο μέτρο που η ακεραιότητα, η εύρυθμη λειτουργία και η σταθερότητα των αγορών απαιτούν τη λήψη αυστηρότερων μέτρων.
                  
               γ)   Διασυνοριακές επιπτώσεις
         
         
                     (30)
                  
                  
                     Μια άλλη προϋπόθεση για να είναι σε θέση η ESMA να λάβει το εν λόγω μέτρο είναι οι απειλές που έχουν εντοπιστεί να έχουν διασυνοριακές επιπτώσεις.
                  
               
                     (31)
                  
                  
                     Όπως περιγράφηκε ανωτέρω, οι αγορές μετοχών σε ολόκληρη την ΕΕ, λαμβάνοντας υπόψη τόσο τους εθνικούς όσο και τους πανευρωπαϊκούς δείκτες, δεν έχουν ανακάμψει πλήρως από τις σοβαρές μειώσεις τιμών που παρατηρήθηκαν τον Μάρτιο.
                  
               
                     (32)
                  
                  
                     Δεδομένου ότι οι χρηματοπιστωτικές αγορές των περισσότερων κρατών μελών της ΕΕ επηρεάζονται από τις απειλές αυτές, αν και σε διαφορετικό βαθμό, οι διασυνοριακές επιπτώσεις παραμένουν ιδιαίτερα σημαντικές, καθόσον η διασύνδεση των χρηματοπιστωτικών αγορών της ΕΕ αυξάνει την πιθανότητα διάδοσης ή μετάδοσης των επιπτώσεων της πίεσης ανοικτών πωλήσεων στο σύνολο των αγορών.
                  
               
                     (33)
                  
                  
                     Ως εκ τούτου, η ESMA θεωρεί ότι οι απειλές για την ακεραιότητα, την εύρυθμη λειτουργία και τη χρηματοπιστωτική σταθερότητα της αγοράς που περιγράφονται ανωτέρω έχουν διασυνοριακές επιπτώσεις. Λόγω της φύσης της κρίσης COVID-19, στην πραγματικότητα έχουν πανευρωπαϊκό και παγκόσμιο χαρακτήρα.
                  
               3.   ΚΑΜΙΑ ΑΡΜΟΔΙΑ ΑΡΧΗ ΔΕΝ ΕΧΕΙ ΛΑΒΕΙ ΜΕΤΡΑ ΓΙΑ ΤΗΝ ΑΝΤΙΜΕΤΩΠΙΣΗ ΤΗΣ ΑΠΕΙΛΗΣ Ή ΜΙΑ Ή ΠΕΡΙΣΣΟΤΕΡΕΣ ΑΡΧΕΣ ΕΧΟΥΝ ΛΑΒΕΙ ΜΕΤΡΑ ΠΟΥ ΔΕΝ ΑΝΤΙΜΕΤΩΠΙΖΟΥΝ ΕΠΑΡΚΩΣ ΤΗΝ ΑΠΕΙΛΗ [ΑΡΘΡΟ 28 ΠΑΡΑΓΡΑΦΟΣ 2 ΣΤΟΙΧΕΙΟ β) ΤΟΥ ΚΑΝΟΝΙΣΜΟΥ (ΕΕ) ΑΡΙΘ. 236/2012]
         
         
                     (34)
                  
                  
                     Μια άλλη προϋπόθεση που θέτει η ESMA για τη θέσπιση του μέτρου της παρούσας απόφασης είναι η εξής: η αρμόδια αρχή ή οι αρμόδιες αρχές δεν έχουν λάβει μέτρα για την αντιμετώπιση της απειλής ή τα μέτρα που έχουν λάβει δεν αντιμετωπίζουν επαρκώς την απειλή.
                  
               
                     (35)
                  
                  
                     Τα ζητήματα που αφορούν την ακεραιότητα, την εύρυθμη λειτουργία και τη χρηματοπιστωτική σταθερότητα της αγοράς και περιγράφονται στην απόφαση (ΕΕ) 2020/525, τα οποία εξακολουθούν να αποτελούν βάσιμες παραδοχές και για την παρούσα απόφαση, έχουν οδηγήσει ορισμένες εθνικές αρμόδιες αρχές να λάβουν μέτρα σε εθνικό επίπεδο με στόχο τον περιορισμό των ανοικτών πωλήσεων μετοχών στην Ισπανία, τη Γαλλία, την Αυστρία, το Βέλγιο, την Ελλάδα και την Ιταλία (12) που έληξαν στις 18 Μαΐου.
                  
               
                     (36)
                  
                  
                     Μετά τη λήξη ή άρση των εν λόγω προσωρινών μέτρων, δεν έχουν ληφθεί στην ΕΕ περαιτέρω μέτρα με βάση τον κανονισμό (ΕΕ) αριθ. 236/2012 και, κατά την ημερομηνία της παρούσας απόφασης, δεν υπάρχουν τέτοια μέτρα σε ισχύ.
                  
               
                     (37)
                  
                  
                     Κατά τον χρόνο έκδοσης της παρούσας απόφασης, δεν έχουν ληφθεί μέτρα από τις αρμόδιες αρχές για την ενίσχυση της ικανότητάς τους να παρακολουθούν την εξέλιξη των καθαρών αρνητικών θέσεων μέσω του καθορισμού χαμηλότερων ορίων γνωστοποίησης, καθώς μπορούν να βασιστούν στην απόφαση (ΕΕ) 2020/1123.
                  
               
                     (38)
                  
                  
                     Η ανάγκη για ενίσχυση της ικανότητας παρακολούθησης των καθαρών αρνητικών θέσεων καθίσταται οξύτερη στη συγκυρία που προέκυψε αμέσως μετά την άρση των προαναφερθέντων περιορισμών στα έξι κράτη μέλη όπου αυτοί επιβλήθηκαν βάσει του άρθρου 20 του κανονισμού (ΕΕ) αριθ. 236/2012 και εξακολουθεί να υπάρχει αβεβαιότητα σε σχέση με τις παρατεταμένες επιπτώσεις της νόσου COVID-19. Καθώς οι ανοικτές πωλήσεις και οι συναλλαγές με ισοδύναμο αποτέλεσμα δεν υπόκεινται πλέον σε άλλους εξωτερικούς περιορισμούς, οι εθνικές αρμόδιες αρχές σε ολόκληρη την ΕΕ πρέπει να διαθέτουν την ικανότητα έγκαιρου εντοπισμού περιπτώσεων δημιουργίας καθαρών αρνητικών θέσεων οι οποίες θα μπορούσαν να συμβάλουν στην εμφάνιση των προαναφερθεισών απειλών για τις χρηματοπιστωτικές αγορές και τη χρηματοπιστωτική σταθερότητα και στην περαιτέρω ενίσχυσή τους μέσω της πίεσης των ανοικτών πωλήσεων.
                  
               
                     (39)
                  
                  
                     Δεδομένων των ανωτέρω αναφερόμενων απειλών σε πανευρωπαϊκό επίπεδο, παραμένει σαφές ότι οι πληροφορίες που λαμβάνουν οι εθνικές αρμόδιες αρχές -βάσει των ορίων τακτικής γνωστοποίησης που θεσπίστηκε με το άρθρο 5 παράγραφος 2 του κανονισμού (ΕΕ) αριθ. 236/2012- δεν επαρκούν υπό τις τρέχουσες ακραίες συνθήκες της αγοράς. Η ESMA θεωρεί ότι η διατήρηση των μειωμένων ορίων γνωστοποίησης θα εξασφαλίσει ότι όλες οι εθνικές αρμόδιες αρχές σε όλη την ΕΕ και η ESMA θα έχουν στη διάθεσή τους το βέλτιστο δυνατό σύνολο δεδομένων για να παρακολουθούν τις τάσεις της αγοράς και να προετοιμαστούν για να λάβουν, εάν χρειαστεί, περαιτέρω μέτρα.
                  
               4.   ΑΠΟΤΕΛΕΣΜΑΤΙΚΟΤΗΤΑ ΤΟΥ ΜΕΤΡΟΥ [ΑΡΘΡΟ 28 ΠΑΡΑΓΡΑΦΟΣ 3 ΣΤΟΙΧΕΙΟ α) ΤΟΥ ΚΑΝΟΝΙΣΜΟΥ (ΕΕ) ΑΡΙΘ. 236/2012]
         
         
                     (40)
                  
                  
                     Η ESMA πρέπει επίσης να λάβει υπόψη τον βαθμό στον οποίο η ανανέωση του μέτρου αντιμετωπίζει ουσιαστικά τις απειλές που έχουν προσδιοριστεί.
                  
               
                     (41)
                  
                  
                     Η ESMA θεωρεί ότι, παρά τις εξαιρετικές ζημίες που έχουν καταγραφεί στη διαπραγμάτευση μετοχών σε ρυθμιζόμενες αγορές από τις 20 Φεβρουαρίου 2020, οι αγορές έχουν λειτουργήσει με εύρυθμο τρόπο και η ακεραιότητά τους έχει διατηρηθεί σε μεγάλο βαθμό.
                  
               
                     (42)
                  
                  
                     Ως εκ τούτου, η ESMA ανέλυσε τις τρέχουσες συνθήκες, ιδίως με γνώμονα το κατά πόσο συνιστούν απειλή για την ακεραιότητα των αγορών και τη χρηματοπιστωτική σταθερότητα της Ένωσης και το κατά πόσο η ανανέωση του μέτρου της ESMA μπορεί να αντιμετωπίσει αποτελεσματικά τις εν λόγω απειλές μέσω της εφαρμογής μιας μακροπρόθεσμης προσέγγισης.
                  
               α)   Το μέτρο μειώνει σημαντικά την απειλή για την εύρυθμη λειτουργία και την ακεραιότητα των χρηματοπιστωτικών αγορών
         
         
                     (43)
                  
                  
                     Υπό τις προεκτεθείσες συνθήκες, κάθε αιφνίδια αύξηση της πίεσης των πωλήσεων και της μεταβλητότητας της αγοράς που θα οφείλεται στις ανοικτές πωλήσεις και στη συσσώρευση ανοικτών θέσεων μπορεί να ενισχύσει τις πτωτικές τάσεις στις χρηματοπιστωτικές αγορές. Παρόλο που οι ανοικτές πωλήσεις ενδέχεται σε άλλες περιόδους να λειτουργούν θετικά για τον προσδιορισμό της ορθής αποτίμησης των εκδοτών, υπό τις τρέχουσες συνθήκες της αγοράς μπορεί να συνιστούν μια πρόσθετη απειλή για την εύρυθμη λειτουργία και την ακεραιότητα των αγορών.
                  
               
                     (44)
                  
                  
                     Ειδικότερα, δεδομένων των οριζόντιων επιπτώσεων της συνεχιζόμενης έκτακτης κατάστασης που επηρεάζει ένα μεγάλο εύρος μετοχών σε όλη την Ένωση, κάθε αιφνίδια πτώση στις τιμές των μετοχών ενδέχεται να επιταθεί από την επιπρόσθετη πίεση για πωλήσεις που προκαλείται από τις ανοικτές πωλήσεις και από τις αυξημένες καθαρές αρνητικές θέσεις, οι οποίες, εάν είναι κατώτερες από τα ισχύοντα όρια γνωστοποίησης προς τις εθνικές αρμόδιες αρχές βάσει του άρθρου 5 του κανονισμού (ΕΕ) αριθ. 236/2012, επόμενο είναι να μην εντοπίζονται χωρίς την ανανέωση του μέτρου.
                  
               
                     (45)
                  
                  
                     Για τους ανωτέρω λόγους, οι εθνικές αρμόδιες αρχές και η ESMA πρέπει να ενημερώνονται το συντομότερο δυνατό για τη σύναψη ανοικτών πωλήσεων από τους συμμετέχοντες στην αγορά και τη συσσώρευση σημαντικών καθαρών αρνητικών θέσεων, προκειμένου να προλαμβάνουν, εάν χρειαστεί, μια κατάσταση στην οποία οι εν λόγω θέσεις θα σηματοδοτήσουν σειρά διαδοχικών εντολών πώλησης που θα προκαλέσουν σημαντική μείωση των τιμών.
                  
               
                     (46)
                  
                  
                     Η ESMA θεωρεί ότι, εάν δεν ανανεωθεί το εν λόγω μέτρο για τρεις επιπλέον μήνες, οι εθνικές αρμόδιες αρχές και η ESMA δεν θα έχουν τη δυνατότητα να παρακολουθούν επαρκώς την αγορά στο υφιστάμενο αβέβαιο και ασταθές περιβάλλον. Αυτό ενισχύεται από την προφανή αποσύνδεση των επιδόσεων της χρηματοπιστωτικής αγοράς και την υποκείμενη οικονομική δραστηριότητα, σε συνδυασμό με την εξελισσόμενη φύση της πανδημίας COVID-19. Οι εν λόγω παράγοντες θα μπορούσαν να προκαλέσουν ξαφνική και σημαντική πίεση στις πωλήσεις και ασυνήθιστη πρόσθετη μεταβλητότητα στην τιμή των μετοχών της Ένωσης που, με τη σειρά τους, θα μπορούσαν να ενισχυθούν περαιτέρω με τη σώρευση αρνητικών θέσεων.
                  
               
                     (47)
                  
                  
                     Ταυτόχρονα, η ESMA θεωρεί σκόπιμο να διατηρήσει το όριο γνωστοποίησης που ορίζεται στο άρθρο 6 του κανονισμού (ΕΕ) αριθ. 236/2012, το οποίο ισοδυναμεί με το 0,5 % του εκδοθέντος μετοχικού κεφαλαίου της εταιρείας, καθώς η μείωση του εν λόγω ορίου δεν φαίνεται να είναι απαραίτητη για τη διατήρηση της εύρυθμης λειτουργίας των αγορών και την αντιμετώπιση των κινδύνων για τη χρηματοοικονομική σταθερότητα. Η ESMA εξακολουθεί να παρακολουθεί σε συνεχή βάση τις συνθήκες της αγοράς και θα λάβει περαιτέρω μέτρα, όπου απαιτείται.
                  
               β)   Το μέτρο αντιμετωπίζει σημαντικά την απειλή για τη σταθερότητα του συνόλου ή μέρους του χρηματοπιστωτικού συστήματος στην Ένωση
         
         
                     (48)
                  
                  
                     Όπως περιγράφηκε ανωτέρω, στη συντριπτική πλειονότητα των αγορών μετοχών της ΕΕ οι επιδόσεις επιδεινώθηκαν από τον Ιούνιο έως τον Σεπτέμβριο του 2020, σε σύγκριση με τις 20 Φεβρουαρίου. Συνολικά, η διαπραγμάτευση μετοχών από τις 20 Φεβρουαρίου 2020 χαρακτηριζόταν και εξακολουθεί να χαρακτηρίζεται από πιέσεις για πωλήσεις και σχετικά υψηλό επίπεδο αστάθειας. Όπως καταδεικνύεται ανωτέρω, διάφοροι παράγοντες κινδύνου εξακολουθούν να επηρεάζουν πολλούς τομείς της πραγματικής οικονομίας και στις χρηματοπιστωτικές αγορές της ΕΕ. Σε αυτό το περιβάλλον, η σύναψη ανοικτών πωλήσεων και η συσσώρευση σημαντικών καθαρών αρνητικών θέσεων μπορεί να επιτείνουν την πίεση για πωλήσεις και τις καθοδικές τάσεις, οι οποίες, με τη σειρά τους, ενδέχεται να συνιστούν μια απειλή η οποία μπορεί να έχει ιδιαιτέρως αρνητικές επιπτώσεις στη χρηματοπιστωτική σταθερότητα των χρηματοπιστωτικών ιδρυμάτων και εταιρειών σε άλλους τομείς.
                  
               
                     (49)
                  
                  
                     Σε αυτό το πλαίσιο, οι περιορισμοί στα δεδομένα που έχουν στη διάθεσή τους οι εθνικές αρμόδιες αρχές και η ESMA αποδυναμώνουν την ικανότητά τους να αντιμετωπίσουν οποιεσδήποτε ενδεχόμενες αρνητικές επιπτώσεις στην οικονομία και, τελικά, στη χρηματοπιστωτική σταθερότητα της Ένωσης συνολικά.
                  
               
                     (50)
                  
                  
                     Ως εκ τούτου, η ανανέωση του μέτρου της ESMA που αφορά την προσωρινή μείωση των ορίων γνωστοποίησης των καθαρών αρνητικών θέσεων προς τις εθνικές αρμόδιες αρχές αντιμετωπίζει αποτελεσματικά την απειλή για τη σταθερότητα επιμέρους τμημάτων ή, τελικά, του συνόλου του χρηματοπιστωτικού συστήματος της Ένωσης μέσω της μείωσης των περιορισμών που αφορούν τα δεδομένα και της ενίσχυσης της ικανότητας των εθνικών αρμόδιων αρχών για την έγκαιρη αντιμετώπιση των επικείμενων απειλών.
                  
               γ)   Βελτίωση της ικανότητας των αρμόδιων αρχών να παρακολουθούν την απειλή
         
         
                     (51)
                  
                  
                     Υπό κανονικές συνθήκες της αγοράς, οι εθνικές αρμόδιες αρχές παρακολουθούν οποιαδήποτε απειλή που μπορεί να προκύψει από τις ανοικτές πωλήσεις και τη συσσώρευση καθαρών αρνητικών θέσεων μέσω εποπτικών εργαλείων που έχουν θεσπιστεί σύμφωνα με τη νομοθεσία της Ένωσης, ιδίως μέσω των υποχρεώσεων γνωστοποίησης σχετικά με ανοικτές αρνητικές θέσεις που προβλέπονται στον κανονισμό (ΕΕ) αριθ. 236/2012 (13).
                  
               
                     (52)
                  
                  
                     Ωστόσο, οι υφιστάμενες συνθήκες της αγοράς καθιστούν απαραίτητη την εντατικοποίηση της δραστηριότητας παρακολούθησης των εθνικών αρμόδιων αρχών και της ESMA όσον αφορά τις συνολικές καθαρές αρνητικές θέσεις σε μετοχές που έχουν εισαχθεί προς διαπραγμάτευση σε ρυθμιζόμενες αγορές. Για τον σκοπό αυτόν και δεδομένης της συνεχιζόμενης αβεβαιότητας όσον αφορά την πανδημία COVID-19, παραμένει σημαντικό οι εθνικές αρμόδιες αρχές να εξακολουθούν να ενημερώνονται σχετικά με τη συσσώρευση καθαρών αρνητικών θέσεων όσο πιο έγκαιρα μπορούν, προτού οι εν λόγω θέσεις αγγίξουν το επίπεδο του 0,2 % του εκδοθέντος μετοχικού κεφαλαίου της εταιρείας όπως ορίζεται στο άρθρο 5 παράγραφος 2 του κανονισμού (ΕΕ) αριθ. 236/2012.
                  
               
                     (53)
                  
                  
                     Αυτό καταδεικνύεται από το ποσοστό των μετοχών με καθαρή αρνητική θέση μεταξύ 0,1 % και 0,2 %, το οποίο αυξήθηκε σταθερά κατά την περίοδο από τις 16 Μαρτίου έως τις 11 Ιουνίου 2020 και έκτοτε παρέμεινε σταθερό έως τις 4 Σεπτεμβρίου 2020 (14) με μέσο όρο 13 % καθ’ όλη την περίοδο παρακολούθησης. Επομένως, μπορεί να συναχθεί το συμπέρασμα ότι το ποσοστό των καθαρών αρνητικών θέσεων μεταξύ 0,1 % και 0,2 %, το οποίο έπρεπε να αναφερθεί λόγω του χαμηλότερου ορίου γνωστοποίησης που επέβαλε η ESMA, παραμένει ένα σχετικό μέρος των συνολικών καθαρών αρνητικών θέσεων.
                  
               
                     (54)
                  
                  
                     Συνεπώς, η ανανέωση του μέτρου της ESMA θα διατηρήσει τη βελτιωμένη ικανότητα των εθνικών αρμόδιων αρχών να αντιμετωπίζουν εγκαίρως τις απειλές που έχουν εντοπιστεί, επιτρέποντας σε αυτές και στην ESMA να διαχειρίζονται εγκαίρως τις απειλές κατά της εύρυθμης λειτουργίας των αγορών και της χρηματοπιστωτικής σταθερότητας σε περίπτωση εμφάνισης ενδείξεων πίεσης στην αγορά.
                  
               5.   ΤΑ ΜΕΤΡΑ ΔΕΝ ΔΗΜΙΟΥΡΓΟΥΝ ΤΟΝ ΚΙΝΔΥΝΟ ΚΑΤΑΧΡΗΣΤΙΚΗΣ ΕΠΙΛΟΓΗΣ ΤΟΥ ΕΥΝΟΪΚΟΤΕΡΟΥ ΚΑΘΕΣΤΩΤΟΣ ΕΠΟΠΤΕΙΑΣ [ΑΡΘΡΟ 28 ΠΑΡΑΓΡΑΦΟΣ 3 ΣΤΟΙΧΕΙΟ β) ΤΟΥ ΚΑΝΟΝΙΣΜΟΥ (ΕΕ) ΑΡΙΘ. 236/2012]
         
         
                     (55)
                  
                  
                     Για την έγκριση ή την ανανέωση ενός μέτρου δυνάμει του άρθρου 28 του κανονισμού (ΕΕ) αριθ. 236/2012, η ESMA θα πρέπει να λάβει υπόψη εάν το μέτρο δημιουργεί τον κίνδυνο καταχρηστικής επιλογής του ευνοϊκότερου καθεστώτος εποπτείας.
                  
               
                     (56)
                  
                  
                     Δεδομένου ότι η ανανέωση του μέτρου της ESMA αφορά τις υποχρεώσεις γνωστοποίησης των συμμετεχόντων στην αγορά σε σχέση με όλες τις μετοχές που έχουν εισαχθεί προς διαπραγμάτευση σε ρυθμιζόμενες αγορές της Ένωσης, θα εξασφαλίσει ένα ενιαίο όριο γνωστοποίησης για όλες τις εθνικές αρμόδιες αρχές, διασφαλίζοντας ισότιμους όρους ανταγωνισμού μεταξύ των συμμετεχόντων στην αγορά εντός και εκτός της Ένωσης, όσον αφορά τη διαπραγμάτευση μετοχών που έχουν εισαχθεί προς διαπραγμάτευση σε ρυθμιζόμενες αγορές της Ένωσης.
                  
               6.   ΤΟ ΜΕΤΡΟ ΤΗΣ ESMA ΔΕΝ ΕΧΕΙ ΑΡΝΗΤΙΚΗ ΕΠΙΔΡΑΣΗ ΣΤΗΝ ΑΠΟΤΕΛΕΣΜΑΤΙΚΟΤΗΤΑ ΤΩΝ ΧΡΗΜΑΤΟΠΙΣΤΩΤΙΚΩΝ ΑΓΟΡΩΝ, ΣΥΜΠΕΡΙΛΑΜΒΑΝΟΜΕΝΗΣ ΤΗΣ ΜΕΙΩΣΗΣ ΤΗΣ ΡΕΥΣΤΟΤΗΤΑΣ ΣΤΙΣ ΑΓΟΡΕΣ ΑΥΤΕΣ Ή ΤΗΣ ΔΗΜΙΟΥΡΓΙΑΣ ΑΒΕΒΑΙΟΤΗΤΑΣ ΓΙΑ ΤΟΥΣ ΣΥΜΜΕΤΕΧΟΝΤΕΣ ΣΤΗΝ ΑΓΟΡΑ, ΠΟΥ ΕΙΝΑΙ ΔΥΣΑΝΑΛΟΓΗ ΠΡΟΣ ΤΑ ΟΦΕΛΗ ΤΟΥ ΜΕΤΡΟΥ [ΑΡΘΡΟ 28 ΠΑΡΑΓΡΑΦΟΣ 3 ΣΤΟΙΧΕΙΟ γ) ΤΟΥ ΚΑΝΟΝΙΣΜΟΥ (ΕΕ) ΑΡΙΘ. 236/2012]
         
         
                     (57)
                  
                  
                     Η ESMA πρέπει να αξιολογήσει εάν το μέτρο έχει αρνητική επίδραση η οποία θα μπορούσε να θεωρηθεί δυσανάλογη σε σύγκριση με τα οφέλη του.
                  
               
                     (58)
                  
                  
                     Η ESMA θεωρεί ότι οι εθνικές αρμόδιες αρχές θα πρέπει να παρακολουθούν στενά τις εξελίξεις σε σχέση με τις καθαρές αρνητικές θέσεις προτού εξετάσουν το ενδεχόμενο λήψης περαιτέρω παρεμβατικών μέτρων. Η ESMA επισημαίνει ότι τα ισχύοντα όρια γνωστοποίησης (0,2 % του εκδοθέντος μετοχικού κεφαλαίου) ενδέχεται να μην επαρκούν υπό τις συνεχιζόμενες εξαιρετικές συνθήκες της αγοράς για τον έγκαιρο εντοπισμό των τάσεων και των επικείμενων απειλών.
                  
               
                     (59)
                  
                  
                     Μολονότι η θέσπιση ενισχυμένης υποχρέωσης γνωστοποίησης ενδέχεται να έχει αυξήσει την επιβάρυνση των οντοτήτων που υποβάλλουν τις αναφορές, οι εν λόγω οντότητες έχουν ήδη προσαρμόσει τα εσωτερικά τους συστήματα για την εφαρμογή της απόφασης (ΕΕ) 2020/525 και της απόφασης (ΕΕ) 2020/1123 και, ως εκ τούτου, η ανανέωση του εν λόγω μέτρου δεν αναμένεται να έχει πρόσθετες επιπτώσεις όσον αφορά το κόστος συμμόρφωσης των οντοτήτων που προβαίνουν σε γνωστοποιήσεις. Επιπλέον, δεν θα περιορίσει την ικανότητα των συμμετεχόντων στην αγορά να συνάπτουν ή να αυξάνουν τις αρνητικές θέσεις τους σε μετοχές. Ως αποτέλεσμα, δεν θα επηρεαστεί η αποτελεσματικότητα της αγοράς.
                  
               
                     (60)
                  
                  
                     Συγκρινόμενο με άλλα πιθανά και περισσότερο παρεμβατικά μέτρα, αυτό το ανανεωμένο μέτρο δεν θα επηρεάσει τη ρευστότητα της αγοράς, καθώς η αυξημένη υποχρέωση γνωστοποίησης για ένα περιορισμένο σύνολο συμμετεχόντων στην αγορά δεν θα αλλάξει τις οικείες στρατηγικές διαπραγμάτευσης και, επομένως, τη συμμετοχή τους στην αγορά. Επιπλέον, ο σκοπός της διατήρησης της εξαίρεσης που προβλέπεται για δραστηριότητες ειδικής διαπραγμάτευσης και προγράμματα σταθεροποίησης δεν είναι να αυξήσει την επιβάρυνση για τις οντότητες που παρέχουν σημαντικές υπηρεσίες όσον αφορά την παροχή ρευστότητας και τη μείωση της μεταβλητότητας, οι οποίες είναι ιδιαίτερα σημαντικές στην παρούσα κατάσταση.
                  
               
                     (61)
                  
                  
                     Όσον αφορά το πεδίο εφαρμογής του ανανεωμένου μέτρου, η ESMA θεωρεί ότι ο περιορισμός της εφαρμογής του σε έναν ή περισσότερους τομείς ή σε κάποια επιμέρους κατηγορία εκδοτών ενδέχεται να μην επιτύχει το σκοπούμενο αποτέλεσμα. Το μέγεθος της πτώσης των τιμών που καταγράφηκε μετά την εμφάνιση της πανδημίας COVID-19, το μεγάλο εύρος μετοχών (και τομέων) που έχουν επηρεαστεί και ο βαθμός διασύνδεσης μεταξύ των οικονομιών της ΕΕ και των τόπων διαπραγμάτευσης δείχνουν ότι ένα μέτρο σε επίπεδο ΕΕ πιθανόν να είναι πιο αποτελεσματικό από τα μέτρα ανά τομέα για την έγκαιρη παροχή πληροφοριών για την αγορά στις εθνικές αρμόδιες αρχές.
                  
               
                     (62)
                  
                  
                     Όσον αφορά τη δημιουργία αβεβαιότητας στην αγορά, το μέτρο δεν θεσπίζει νέες κανονιστικές υποχρεώσεις, καθώς με τη μείωση του σχετικού ορίου τροποποιεί μόνο την κανονική υποχρέωση γνωστοποίησης που ισχύει από το 2012. Η ESMA επισημαίνει επίσης ότι το ανανεωμένο μέτρο περιορίζεται στην αναφορά μετοχών που έχουν εισαχθεί προς διαπραγμάτευση σε ρυθμιζόμενη αγορά της Ένωσης για την αποτύπωση των εν λόγω θέσεων στις περιπτώσεις που η επιπρόσθετη γνωστοποίηση κρίνεται σημαντικότερη.
                  
               
                     (63)
                  
                  
                     Επομένως, η ESMA θεωρεί ότι η εν λόγω ενισχυμένη υποχρέωση διαφάνειας δεν θα έχει αρνητικές συνέπειες στην αποτελεσματικότητα των χρηματοπιστωτικών αγορών ή σε επενδυτές, υπό την έννοια ότι αυτές δεν θα είναι δυσανάλογες σε σχέση με τα οφέλη της. Η εν λόγω υποχρέωση δεν δημιουργεί καμία αβεβαιότητα στις χρηματοπιστωτικές αγορές.
                  
               
                     (64)
                  
                  
                     Όσον αφορά τη διάρκεια του μέτρου, η ESMA θεωρεί ότι η ανανέωση του μέτρου για τρεις μήνες δικαιολογείται με βάση τις διαθέσιμες πληροφορίες στην παρούσα χρονική στιγμή και τις εναπομένουσες εν γένει αβέβαιες προοπτικές που διαγράφονται στο πλαίσιο της πανδημίας COVID-19. Η ESMA προτίθεται να επαναφέρει τη συνήθη υποχρέωση γνωστοποίησης αμέσως μόλις βελτιωθεί η κατάσταση, αλλά ταυτόχρονα δεν μπορεί να απορρίψει το ενδεχόμενο παράτασης του μέτρου σε περίπτωση επιδείνωσης της κατάστασης ή διατήρησης της τρωτότητας των αγορών.
                  
               
                     (65)
                  
                  
                     Υπό το πρίσμα αυτό, η ESMA θεωρεί ότι η παρούσα απόφασή της να ανανεώσει το προσωρινό μέτρο αυξημένης διαφάνειας σχετικά με τις καθαρές αρνητικές θέσεις είναι αναλογική υπό τις συνεχιζόμενες δυσμενείς συνθήκες.
                  
               7.   ΔΙΑΒΟΥΛΕΥΣΗ ΚΑΙ ΓΝΩΣΤΟΠΟΙΗΣΗ [ΑΡΘΡΟ 28 ΠΑΡΑΓΡΑΦΟΙ 4 ΚΑΙ 5 ΤΟΥ ΚΑΝΟΝΙΣΜΟΥ (ΕΕ) ΑΡΙΘ. 236/2012]
         
         
                     (66)
                  
                  
                     Η ESMA διεξήγε διαβουλεύσεις με το Ευρωπαϊκό Συμβούλιο Συστημικού Κινδύνου (ΕΣΣΚ). Το ΕΣΣΚ δεν προέβαλε καμία ένσταση κατά της έγκρισης της προτεινόμενης απόφασης.
                  
               
                     (67)
                  
                  
                     Η ESMA κοινοποίησε την υπό εξέταση απόφαση στις εθνικές αρμόδιες αρχές.
                  
               
                     (68)
                  
                  
                     Το ανανεωμένο μέτρο της ESMA θα τεθεί σε εφαρμογή στις 18 Σεπτεμβρίου 2020,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Ορισμός
            Για τους σκοπούς της παρούσας απόφασης, ως «ρυθμιζόμενη αγορά» νοείται μια ρυθμιζόμενη αγορά όπως αναφέρεται στο άρθρο 4 παράγραφος 1 στοιχείο 21) της οδηγίας 2014/65/ΕΕ του Ευρωπαϊκού Κοινοβουλίου και του Συμβουλίου (15).
         
         
            Άρθρο 2
            Προσωρινές επιπρόσθετες υποχρεώσεις διαφάνειας
            
               1.   Ένα φυσικό ή νομικό πρόσωπο, το οποίο κατέχει μια καθαρή αρνητική θέση σε σχέση με το εκδοθέν μετοχικό κεφάλαιο μιας εταιρείας η οποία διαθέτει μετοχές εισηγμένες προς διαπραγμάτευση σε ρυθμιζόμενη αγορά, ενημερώνει τη σχετική αρμόδια αρχή, σύμφωνα με τα άρθρα 5 και 9 του κανονισμού (ΕΕ) αριθ. 236/2012, όταν η θέση αγγίζει, ή μειώνεται κάτω από το σχετικό όριο γνωστοποίησης της παραγράφου 2 του παρόντος άρθρου.
            
            
               2.   Το σχετικό όριο γνωστοποίησης είναι ένα ποσοστό που ισούται με το 0,1 % του εκδοθέντος μετοχικού κεφαλαίου της υπό εξέτασης εταιρείας και κάθε 0,1 % πάνω από το όριο αυτό.
            
         
         
            Άρθρο 3
            Εξαιρέσεις
            
               1.   Σύμφωνα με το άρθρο 16 του κανονισμού (ΕΕ) αριθ. 236/2012, οι προσωρινές πρόσθετες υποχρεώσεις διαφάνειας που αναφέρονται στο άρθρο 2 δεν ισχύουν για μετοχές που έχουν εισαχθεί προς διαπραγμάτευση σε ρυθμιζόμενη αγορά, όταν ο βασικός τόπος διαπραγμάτευσης των μετοχών βρίσκεται σε τρίτη χώρα.
            
            
               2.   Σύμφωνα με το άρθρο 17 του κανονισμού (ΕΕ) αριθ. 236/2012, οι προσωρινές πρόσθετες υποχρεώσεις διαφάνειας που αναφέρονται στο άρθρο 2 δεν ισχύουν για δραστηριότητες ειδικής διαπραγμάτευσης.
            
            
               3.   Οι προσωρινές πρόσθετες υποχρεώσεις διαφάνειας που αναφέρονται στο άρθρο 2 δεν ισχύουν για καθαρή αρνητική θέση σε σχέση με τη διενέργεια πράξεων σταθεροποίησης σύμφωνα με το άρθρο 5 του κανονισμού (ΕΕ) αριθ. 596/2014 του Ευρωπαϊκού Κοινοβουλίου και του Συμβουλίου (16).
            
         
         
            Άρθρο 4
            Έναρξη ισχύος και εφαρμογή
            Η παρούσα απόφαση αρχίζει να ισχύει στις 18 Σεπτεμβρίου 2020. Εφαρμόζεται για τρεις μήνες από την ημερομηνία έναρξης ισχύος της.
         
         
            Παρίσι, 16 Σεπτεμβρίου 2020.
            
               
                  Για το συμβούλιο εποπτών
               
               Steven MAIJOOr
               
                  Ο Πρόεδρος
               
            
         
         
            (1)  ΕΕ L 331 της 15.12.2010, σ. 84.
         
            (2)  ΕΕ L 86 της 24.3.2012, σ. 1.
         
            (3)  ΕΕ L 274 της 9.10.2012, σ. 1.
         
            (4)  ΕΕ L 116 της 15.4.2020, σ. 5.
         
            (5)  ΕΕ L 245 της 30.7.2020, σ. 17.
         
            (6)  Ο δείκτης VSTOXX μετρά την τεκμαρτή μεταβλητότητα με βάση τις τιμές των δικαιωμάτων προαίρεσης του Eurostoxx 50.
         
            (7)  Ο δείκτης VIX υπολογίζεται χρησιμοποιώντας το μέσο σημείο των τιμών πώλησης/αγοράς δικαιωμάτων προαίρεσης του δείκτη S&P 500 Index (SPX) σε πραγματικό χρόνο.
         
            (8)  Στους μη χρηματοοικονομικούς τομείς δεν περιλαμβάνονται οι ακόλουθοι υποτομείς: τράπεζες, ασφαλιστικές και χρηματοοικονομικές υπηρεσίες.
         
            (9)  Οι εκθέσεις των ημερήσιων καθαρών αρνητικών θέσεων από τη Δανία για την περίοδο 31 Αυγούστου – 4 Σεπτεμβρίου λείπουν λόγω τεχνικού ζητήματος.
         
            (10)  https://www.ecb.europa.eu/pub/financial-stability/fsr/html/ecb.fsr201911~facad0251f.en.html.
         
            (11)  TRV, Συνοπτική παρουσίαση, σελίδα 4.
         
            (12)  Στην Ιταλία, το μέτρο άρθηκε στις 18 Μαΐου.
         
            (13)  Πρβλ. άρθρο 5 του κανονισμού (ΕΕ) αριθ. 236/2012.
         
            (14)  Οι αναφορές των ημερήσιων καθαρών αρνητικών θέσεων από τη Δανία για την περίοδο 31 Αυγούστου — 4 Σεπτεμβρίου λείπουν λόγω τεχνικού ζητήματος.
         
            (15)  Οδηγία 2014/65/ΕΕ του Ευρωπαϊκού Κοινοβουλίου και του Συμβουλίου, της 15ης Μαΐου 2014, για τις αγορές χρηματοπιστωτικών μέσων και την τροποποίηση της οδηγίας 2002/92/ΕΚ και της οδηγίας 2011/61/ΕΕ (ΕΕ L 173 της 12.6.2014, σ. 349).
         
            (16)  Κανονισμός (ΕΕ) αριθ. 596/2014 του Ευρωπαϊκού Κοινοβουλίου και του Συμβουλίου, της 16ης Απριλίου 2014, για την κατάχρηση της αγοράς (κανονισμός για την κατάχρηση της αγοράς) και την κατάργηση της οδηγίας 2003/6/ΕΚ του Ευρωπαϊκού Κοινοβουλίου και του Συμβουλίου και των οδηγιών της Επιτροπής 2003/124/ΕΚ, 2003/125/ΕΚ και 2004/72/ΕΚ (ΕΕ L 173 της 12.6.2014, σ. 1).
      
      
         
            ΠΑΡΑΡΤΗΜΑ
            Στο παρόν παράρτημα, ως «απόφαση της ESMA» νοείται η απόφαση (ΕΕ) 2020/525.
            
               Εικόνα 1
            
            
               Χρηματοοικονομικοί δείκτες
            
            
                        Επιδόσεις της αγοράς μετοχών
                     
                     
                        Αλλαγές από 20.2.2020 έως 3.9.2020
                        (σε %)
                     
                     
                        Επίπεδο δείκτη από 3.9.2020
                     
                     
                        Αλλαγές από 20.2.2020 έως 4.6.2020
                        (σε %)
                     
                     
                        Επίπεδο δείκτη από 4.6.2020
                     
                  
                        STOXX EUROPE 800 ex. Ελβετία
                     
                     
                        -17
                     
                     
                        116
                     
                     
                        -16
                     
                     
                        117
                     
                  
                        ΔΕΙΚΤΗΣ EURO STOXX
                     
                     
                        -13
                     
                     
                        362
                     
                     
                        -13
                     
                     
                        364
                     
                  
                        EURO STOXX 50
                     
                     
                        -14
                     
                     
                        3.304
                     
                     
                        -13
                     
                     
                        3 323 
                     
                  
                        US S&P500
                     
                     
                        2
                     
                     
                        3 451 
                     
                     
                        -8
                     
                     
                        3 112 
                     
                  
                        JP Nikkei
                     
                     
                        0
                     
                     
                        23 466 
                     
                     
                        -3
                     
                     
                        22 864 
                     
                  
                        Παγκοσμίως
                     
                     
                        -1
                     
                     
                        228
                     
                     
                        -9
                     
                     
                        211
                     
                  
                        Ευρωπαϊκές τράπεζες
                     
                     
                        -37
                     
                     
                        93
                     
                     
                        -30
                     
                     
                        104
                     
                  
                        IT - χρηματοπιστωτικοί οργανισμοί
                     
                     
                        -30
                     
                     
                        27
                     
                     
                        -29
                     
                     
                        28
                     
                  
                        ES - χρηματοπιστωτικοί οργανισμοί
                     
                     
                        -48
                     
                     
                        34
                     
                     
                        -35
                     
                     
                        42
                     
                  
                        DE - χρηματοπιστωτικοί οργανισμοί
                     
                     
                        -13
                     
                     
                        123
                     
                     
                        -11
                     
                     
                        126
                     
                  
                        FR - χρηματοπιστωτικοί οργανισμοί
                     
                     
                        -34
                     
                     
                        118
                     
                     
                        -28
                     
                     
                        130
                     
                  
                        Μεταβλητότητα
                     
                     
                        Αλλαγές από 20.2.2020 έως 3.9.2020
                        (σε %)
                     
                     
                        Επίπεδο δείκτη από 3.9.2020
                     
                     
                        Αλλαγές από 20.2.2020 έως 4.6.2020
                        (σε %)
                     
                     
                        Επίπεδο δείκτη από 4.6.2020
                     
                  
                        VSTOXX
                     
                     
                        15
                     
                     
                        29
                     
                     
                        13
                     
                     
                        28
                     
                  
                        VIX
                     
                     
                        18
                     
                     
                        33
                     
                     
                        9
                     
                     
                        25
                     
                  
                        Συμβόλαια ανταλλαγής κινδύνου πιστωτικής αθέτησης
                     
                     
                        Αλλαγές σε μονάδες βάσης από 20.2.2020 έως 3.9.2020
                     
                     
                        Περιθώρια CDS σε μονάδες βάσης από 3.9.2020
                     
                     
                        Αλλαγές σε μονάδες βάσης από 20.2.2020 έως 4.6.2020
                     
                     
                        Περιθώρια CDS σε μονάδες βάσης από 4.6.2020
                     
                  
                        Ευρώπη - εταιρικές
                     
                     
                        5
                     
                     
                        45
                     
                     
                        22
                     
                     
                        62
                     
                  
                        Ευρώπη - υψηλής απόδοσης
                     
                     
                        92
                     
                     
                        290
                     
                     
                        157
                     
                     
                        355
                     
                  
                        Ευρώπη - χρηματοπιστωτικοί οργανισμοί
                     
                     
                        15
                     
                     
                        59
                     
                     
                        29
                     
                     
                        73
                     
                  
                        Ευρώπη - χρηματοπιστωτικοί οργανισμοί - χρέος μειωμένης εξασφάλισης
                     
                     
                        38
                     
                     
                        124
                     
                     
                        62
                     
                     
                        149
                     
                  
                        10ετή κρατικά ομόλογα
                     
                     
                        Αλλαγές σε μονάδες βάσης από 20.2.2020 έως 3.9.2020
                     
                     
                        Αποδόσεις ομολόγων σε % από 3.9.2020
                     
                     
                        Αλλαγές σε μονάδες βάσης από 20.2.2020 έως 4.6.2020
                     
                     
                        Αποδόσεις ομολόγων σε % από 4.6.2020
                     
                  
                        DE10-ετές
                     
                     
                        -5
                     
                     
                        -0,49
                     
                     
                        15
                     
                     
                        -0,29
                     
                  
                        ES10-ετές
                     
                     
                        9
                     
                     
                        0,33
                     
                     
                        32
                     
                     
                        0,55
                     
                  
                        FR10-ετές
                     
                     
                        2
                     
                     
                        -0,19
                     
                     
                        23
                     
                     
                        0,01
                     
                  
                        IT10-ετές
                     
                     
                        15
                     
                     
                        1,06
                     
                     
                        51
                     
                     
                        1,42
                     
                  
                        US10-ετές
                     
                     
                        -90
                     
                     
                        0,62
                     
                     
                        -67
                     
                     
                        0,86
                     
                  
                        GB10-ετές
                     
                     
                        -34
                     
                     
                        0,24
                     
                     
                        -24
                     
                     
                        0,34
                     
                  
                        JP10-ετές
                     
                     
                        8
                     
                     
                        0,04
                     
                     
                        9
                     
                     
                        0,05
                     
                  
                        
                           Σημείωση: Κάποιες αλλαγές στην αγορά μετοχών εκφράζονται σε σχετικούς όρους και άλλες αλλαγές σε απόλυτους όρους.
                        
                           Πηγές: Refinitiv EIKON, ESMA.
                     
                  
               
            
               Σημείωση: Τεκμαρτή μεταβλητότητα βάσει των δεικτών EURO STOXX 50 (VSTOXX) και S&P 500 (VIX), σε ποσοστό %.
            
               Πηγές: Refinitiv Datastream, ESMA.
            
               
            
               Σημείωση: Τιμές μετοχών. 20.2.2020 = 100.
            
               Πηγές: Refinitiv Datastream, ESMA.
            
               
            
               Σημείωση: Τιμές μετοχών. 20.2.2020 = 100.
            
               Πηγές: Refinitiv Datastream, ESMA.
            
               
            
               Σημείωση: Τιμές μετοχών. 2020-02-20 = 100.
            
               Πηγές: Refinitiv Datastream, ESMA.
            
               Εικόνα 4
            
            
               Δείκτες περιθωρίων CDS της ΕΕ
            
            
               Σημείωση: Περιθώρια CDS επί των ευρωπαϊκών εταιρειών επενδυτικής βαθμίδας (iTraxx Europe), των ευρωπαϊκών εταιρειών υψηλής απόδοσης (iTraxx Europe Crossover) και των ευρωπαϊκών εταιρειών του χρηματοπιστωτικού τομέα (European Financials), σε μονάδες βάσης.
            
               Πηγές: Refinitiv EIKON, ESMA.
            
               Εικόνα 5
            
            
               Επιδόσεις ευρωπαϊκών δεικτών μετοχών ανά χώρα
            
            
                         
                     
                     
                        Ποσοστιαία μεταβολή από 20.2.2020 έως 3.9.2020
                     
                     
                        Ποσοστιαία μεταβολή από 20.2.2020 έως 4.6.2020
                     
                  
                        STOXX EUROPE 800 ex. Ελβετία
                     
                     
                        -16,67
                     
                     
                        -15,78
                     
                  
                        ΔΕΙΚΤΗΣ EURO STOXX
                     
                     
                        -13,22
                     
                     
                        -12,72
                     
                  
                        EURO STOXX 50
                     
                     
                        -13,57
                     
                     
                        -13,07
                     
                  
                        AT
                     
                     
                        -30,21
                     
                     
                        -23,30
                     
                  
                        BE
                     
                     
                        -19,22
                     
                     
                        -14,86
                     
                  
                        BG
                     
                     
                        -20,67
                     
                     
                        -15,69
                     
                  
                        CY
                     
                     
                        -39,52
                     
                     
                        -34,73
                     
                  
                        CZ
                     
                     
                        -17,81
                     
                     
                        -13,94
                     
                  
                        DE
                     
                     
                        -4,44
                     
                     
                        -7,32
                     
                  
                        DK
                     
                     
                        4,24
                     
                     
                        -2,48
                     
                  
                        EE
                     
                     
                        -13,55
                     
                     
                        -13,16
                     
                  
                        ES
                     
                     
                        -29,45
                     
                     
                        -21,88
                     
                  
                        FI
                     
                     
                        -5,35
                     
                     
                        -8,66
                     
                  
                        FR
                     
                     
                        -17,37
                     
                     
                        -15,91
                     
                  
                        GB
                     
                     
                        -21,32
                     
                     
                        -13,93
                     
                  
                        GR
                     
                     
                        -29,24
                     
                     
                        -26,64
                     
                  
                        HR
                     
                     
                        -19,61
                     
                     
                        -17,16
                     
                  
                        HU
                     
                     
                        -24,05
                     
                     
                        -17,83
                     
                  
                        IE
                     
                     
                        -13,00
                     
                     
                        -12,90
                     
                  
                        IS
                     
                     
                        -1,50
                     
                     
                        -4,44
                     
                  
                        IT
                     
                     
                        -22,04
                     
                     
                        -20,01
                     
                  
                        LT
                     
                     
                        5,06
                     
                     
                        -1,98
                     
                  
                        LU
                     
                     
                        -25,92
                     
                     
                        -21,60
                     
                  
                        LV
                     
                     
                        5,53
                     
                     
                        -1,81
                     
                  
                        MT
                     
                     
                        -20,80
                     
                     
                        -12,92
                     
                  
                        NL
                     
                     
                        -11,66
                     
                     
                        -9,17
                     
                  
                        NO
                     
                     
                        -11,80
                     
                     
                        -10,22
                     
                  
                        PL
                     
                     
                        -15,75
                     
                     
                        -13,47
                     
                  
                        PT
                     
                     
                        -20,09
                     
                     
                        -13,64
                     
                  
                        RO
                     
                     
                        -10,73
                     
                     
                        -11,45
                     
                  
                        SE
                     
                     
                        -7,28
                     
                     
                        -9,47
                     
                  
                        SI
                     
                     
                        -13,01
                     
                     
                        -10,83
                     
                  
                        SK
                     
                     
                        -7,05
                     
                     
                        0,07
                     
                  
                        
                           Πηγές: Refinitiv EIKON, ESMA.
                     
                  
               Εικόνα 6
            
            
               Καθαρή αρνητική θέση μεταξύ 0,1 % και 0,2 % κατά την περίοδο μεταξύ 16ης Μαρτίου και 4ης Σεπτεμβρίου 2020 (1)